**Bezplatné PCR testovanie osôb nad 60 rokov - informácia**

Ministerstvo zdravotníctva Slovenskej republiky zverejnilo na svojom webovom sídle [www.health.gov.sk](http://www.health.gov.sk) dňa 2.8.2022 informáciu o nároku na bezplatné PCR testovanie. Z informácie uvádzame vybraný text:

*„****Ministerstvo zdravotníctva SR pripomína ľuďom nad šesťdesiat rokov, že majú nárok na PCR testovanie platené štátom. Výsledky PCR testu sú spravidla známe do 24 hodín  - skoré testovanie je pritom veľmi dôležité pre nasadenie adekvátnej liečby.***

*Využívanie štátom hradeného PCR testovania je pri ohrozených skupinách dvojnásobne dôležité. V prípade podozrení či prvých príznakov COVID-19 rezort zdravotníctva odporúča využiť túto možnosť čo najskôr. Vďaka skorému potvrdeniu ochorenia je totiž možné omnoho efektívnejšie nasadiť vhodnú liečbu.*

*Pacienti nad 60 rokov môžu požiadať o absolvovanie PCR testu cez registračný formulár NCZI -*[*https://covidforms.nczisk.sk/covid-19-patient-form\_pcr.php*](https://covidforms.nczisk.sk/covid-19-patient-form_pcr.php)*, kde si môžu vybrať preferované miesto odberu. V prípade pozitívneho výsledku je potrebné kontaktovať lekára telefonicky a konzultovať s ním  svoj zdravotný stav.  Zoznam miest, kde sa dá PCR vyšetrenie absolvovať, je dostupný, napríklad, na stránke*[*www.e-vuc.sk*](http://www.e-vuc.sk/)*.“*

Zdroj: [www.health.gov.sk](http://www.health.gov.sk)